《赠顿昂伯高兼简王丈公瑞顿尝识先君》
宋代·周孚

凄凉元祐几遗民，邂逅京江两病身。阮籍莫年唯可醉，扬雄平日固当贫。

久知丘壑须吾党，晚喜箪瓢有若人。同识嵇公更谁在，仲任虽健鬓如银。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。